CONSILIUL LOCAL AL MUNICIPIULUI CRAIOVA



HOTĂRÂREA NR. 14

Consiliul Local al Municipiului Craiova întrunit în şedinţa ordinară din  data de 31.01.2008;


Având în vedere raportul nr.8203/2008 întocmit de Direcţia Patrimoniu prin care se propune repartizarea, către Agenţia Naţională Mutuală România – Franţa „Louis Pasteur” Dej – Filiala Craiova, în vederea închirierii fără licitaţie publică, a spaţiului cu destinaţia de sediu, situat în municipiul Craiova, str. Lipscani, nr.22 şi rapoartele comisiilor de specialitate ale Consiliului Local al Municipiului Craiova nr.30, 31, 32, 35, 36/2008;     

În temeiul art.36, alin.2 lit. d coroborat cu alin.6, lit. a, pct.17 şi art.45, alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1.
Se aprobă repartizarea, către Agenţia Naţională Mutuală România – Franţa „Louis Pasteur” Dej – Filiala Craiova, în vederea închirierii fără licitaţie publică, a spaţiului cu destinaţia de sediu, în suprafaţă de 41,39 mp., situat în municipiul Craiova, str. Lipscani, nr.22, cu obligaţia preluării debitului restant datorat de S.C. Macri Com S.R.L., în sumă de 31499,40 lei, la care se adaugă 1806,66 lei cheltuieli de judecată.

Art.2. Contractul de închiriere se încheie pe o perioadă de 3 ani, cu respectarea prevederilor Hotărârii Consiliului Local al Municipiului Craiova nr.214/2007.

Art.3.
Serviciul Administraţie Publică Locală, Direcţia  Patrimoniu, Regia Autonomă de Administrare a Domeniului Public şi Fondului Locativ şi Agenţia Naţională Mutuală România – Franţa „Louis Pasteur” Dej – Filiala Craiova vor aduce la îndeplinire prevederile prezentei hotărâri.      

